Z A P I S N I K
17. sjednice Vijeća Mjesnog odbora Kustošija centar,
28. rujna 2022.
u prostorijama MS, Ilica 259,
s početkom u 18 sati

NAZOČNI ČLANOVI VIJEĆA: Bianka Flis, Kristijan Orešković, Hrvoje Krsnik,  Luka Pešut, Adam Millan, Damir Millan
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.
Vijeće jednoglasno usvaja Zapisnik 16.  sjednice

Vijeće jednoglasno  usvaja
           DNEVNI RED

1. Prijedlog Plana malih komunalnih akcija MO Kustošija centar za 2023.
2. Semafor Ilica Kustošijanska
3. Rupe na kolniku Ilica 257 B
4. Skloništa na području Črnomerca
5. Ilica 368-kontejneri za papir,biootpad,staklo
6. Zahtjevi za korištenjem prostora mjesne samouprave MO Kustošija centar, Ilica 259
    - Društvo umirovljenika
    - Klub hokeja na ledu”Zagreb”
7. Informacije, pitanja i prijedlozi 
     -zero waste radionica
     -dežurstva
AD 1.
Prijedlog Plana malih komunalnih akcija MO Kustošija centar za 2023.
Vijećnici su dobili pisani materijal
Vijeće jednoglasno usvaja
Plan malih komunalnih akcija
Mjesnog odbora Kustošija - centar u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Kustošija - centar (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2.  Planirana sredstva za financiranje ovog plana u iznosu od ukupno 80.980,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	22.100,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	58.860,00

	Ukupno
	80.980,00



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 10.669 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 62.375 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 41.202,00 eura za asfalterski program i
	- 30 % ili 17.658,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

[bookmark: _GoBack]	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.

AD 2.
Semafor Ilica Kustošijanska
Vijećnici su dobili pisani materijal
Vijeće jednoglasno usvaja
ZAKLJUČAK
o regulaciji semaforskih intervala

1. Vijeće je raspravljalo o zahtjevu T.B koji se odnosi na produženje semaforskih intervala na križanju Kustošijanske ulice i Ilice.

1. Vijeće smatra da su postojeći semaforski intervali na navedenoj lokaciji, obzirom na cjelokupnu prometnu situaciju na području Mjesnog odbora Kustošija centar, zadovoljavajući te za sada ne podržava njihovo mijenjanje.

1. Vijeće moli dodatna pojašnjenja vezano uz predmetni zahtjev kako bi o istom moglo ponovo raspravljati na nekoj od narednih sjednica.

1. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad 3.
Rupe na kolniku Ilica 257 B
Vijećnici su dobili pisani materijal
Vijeće jednoglasno usvaja
ZAKLJUČAK
o sanaciji udarnih rupa

1. Vijeće traži sanaciju rupa na kolniku u Ilici kod kbr. 257B.

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

AD 4.
Skloništa na području Črnomerca
Vijećnici su dobili pisani materijal
Vijeće jednoglasno usvaja

Odgovor je dobiven prije održavanja sjednice.

AD 5.
Ilica 368-kontejneri za papir,biootpad,staklo
Vijećnici su dobili pisani materijal
Vijeće jednoglasno usvaja
ZAKLJUČAK
o postavi kontejnera za razvrstani otpad

1. Vijeće traži postavu kontejnera za papir, staklo i bio otpad na lokaciji  Ilica 368.

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

AD 6.
Zahtjevi za korištenjem prostora mjesne samouprave MO Kustošija centar, Ilica 259
Vijećnici su dobili pisani materijal
Vijeće jednoglasno usvaja
Z A K L J U Č A K

1. Udruzi građana „Udruga umirovljenika Črnomerec“, odobrava se  povremeno korištenje prostora u objektu koji koristi Mjesni odbor Kustošija - centar, dvorana,  svaki utorak u mjesecu od 19.00 do 21:00 ukoliko u navedenom terminu Mjesni odbor nema potrebu korištenja.
		 
2.  Prostor  iz točke 1. ovog zaključka , koristiti će „Udruga umirovljenika Črnomerec“, bez naknade.

3. „Udruga umirovljenika Črnomerec“ obvezuje se postupati s pažnjom dobrog gospodara u korištenju  prostora.

          4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Vijeće jednoglasno usvaja
Z A K L J U Č A K

1. Udruzi građana „Klub hokeja na ledu Zagreb“, odobrava se  povremeno korištenje prostora u objektu koji koristi Mjesni odbor Kustošija - centar, 3. vrata desno,  svaki dan od 8.00 do 22.00.
		 
2.  Prostor  iz točke 1. ovog zaključka , koristiti će „Klub hokeja na ledu Zagreb“, bez naknade.

3. „Klub hokeja na ledu Zagreb“ obvezuje se postupati s pažnjom dobrog gospodara u korištenju  prostora.

          4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

AD 7.
Informacije, pitanja i prijedlozi
Vijećnici su dobili pisani materijal
     
KLASA: 024-08/22-003/1935
URBROJ: 251-13-11-22-2
Zagreb, 28. rujna 2022.

Predsjednica
Vijeća Mjesnog odbora
Zapisnik sastavio						          	         
Ivica Ivašković, referent za mjesnu samoupravu	                                       Bianka Flis

